WEB-ETH-BUSCON	Eth ère un clèrgue sarpatana12, long solet ena estatura, un cap petit, es uelhs en.honsadi en cogòt, que semblaue que guardaue per cofes13, tant en-honsats e escurs qu'ère un bon lòc eth sòn, entà botigues de mercadèrs; eth nas, de còs de sant, minjat eth pic, entre Roma e França 14, donques que se l'ac auie minjat per ues bubes de raumàs, que non sigueren de vici pr'amor que còsten sòs; era barba descolorida per pòur dera vesia boca, que de tanta hame semblaue menaçar-la de minjar-la-se; es dents, n'i mancaue sabi pas guairi, e me pensi que per guiterosi e vagabondi se les auie despatriat; eth còth long coma d'estruci, damb un nòde tan gessut que semblaue que se n'anaue a quèrrer minjar pressat peth besonh; es braci secs; es mans coma un hèish de sirments cada ua.